Her i november, også kaldet Movember, lader mange mænd overskægget stå i kampen mod testikel og prostatakræft. Og et overskæg på et ellers glatbarberet ansigt afføder spørgsmål, og i løbet af Movember bliver mænd konstant spurgt: "Hvorfor har du overskæg?". Forklaringen følger, og resultatet er en yderst effektiv og autentisk word-of-mouth kampagne for mænds sundhed. Gennem deres overskæg og de samtaler dette afføder, er hvert eneste medlem af Movemberfællesskabet med til at gøre en forskel. Forskningen viser, at mænd, der deltager i Movember, opmuntres til proaktivt at engagere sig i deres egen sundhed. Men resultaterne viser også at nogle mænd har ignoreret et problem i stedet for at reagere på det og søge støtte eller opsøge deres læge, hvilket understreger, at der stadig er lang vej igen. Det er Movembers ansvar fortsat at sætte fokus på sagen og dermed motivere og engagere mænd over hele verden til at gøre en forskel for mænds sundhed. Se med fredag aften i TV2/Nord

Referat:
Movember er over os, og det betyder starten på den internationale kampagne, der skal gøre opmærksom på kampen mod testikel og prostatakræft.